Rio Olimpiadasida 4 x 100 m estafetasida oltin medalni qo‘lga kiritgan Useyn Bolt Olimpiada tarixida eng ko‘p medal olgan ikkinchi sportchi sifatida e’tirof etildi. Ikkinchi o‘ringa Useyn bilan birga ikki nafar yengil atletikachining nomi – amerikalik sprinter va uzoqlikka sakrovchi Karl Lyuis va finlyandiyalik o‘rta masofaga yuguruvchi Paavo Nurmi (1920 yildagi bahslarda qatnashgan) bilan qayd etilgan. Useyn o‘zi uchun so‘nggi Olimpiada bo‘lgan ushbu bahslarning barcha to‘qqiz bosqichida g‘alaba qozondi. U 100 va 200 metrga yugurish va 4 x 100 m estafetasida g‘olib bo‘ldi. Ma’lumot uchun, Olimpiada o‘yinlarida oltin medallar soni bo‘yicha yetakchi o‘rinda amerikalik suzuvchi Maykl Felps bormoqda. Uning hisobida 23 ta Olimpiada oltin medali bor.